《更漏子·秋》
宋代·张淑芳

墨痕香，红蜡泪。点点愁人离思。桐叶落，蓼花残。雁声天外寒。
五桐岭，九溪坞。待到秋来更苦。风淅淅，水淙淙。不教蓬径通。

作者简介：张淑芳，南宋末期人。西湖樵家女也。宋理宗选宫嫔时，以色美，为贾似道所匿，宠之专房。淑芳知贾必败，预营别业於五桐山下九溪坞。贾南迁日，削发为尼，人罕知者。张善小词，今存词三首，收录于《古今词话。词话》卷上。